A Facebookon az alábbi képek jelentek meg a 3-as metró felújítás alatt álló kocsijairól:

Fotó: Facebook

Egy orosz vasútbarát posztolta őket, forrásunk szerint tényleg ezek lehetnek a felújított, budapesti metrókocsik, egy moszkvai gyárban fotózták. A kék színt fekete-fehér váltja fel, és ahogy Tarlós István tavaly ígérte, tényleg a fehér lesz az uralkodó árnyalat. Olvasóink akkor a legtöbben a kékre szavaztak második színként, ez úgy tűnik, nem jött be.

Tarlós István nemrég azt mondta, az első kettő felújított szerelvény nyáron érkezhet meg Budapestre.

Januárban így indultak el az első szerelvények az orosz Metrovagonmas (régi nevén Mityiscsi Gépgyár) moszkvai telephelyére a Kőér utcai telephelyéről. Elsőként a 329 - 3051 - 3060 - 3025 - 251 - 266 számú kocsik keltek útra.

2015 nyarán döntött a fővárosi közgyűlés, 60 milliárd forint hitelt vesz fel 15 milliárd forintos költséggel a főváros a 3-as vonal metrókocsijainak felújítására. A munkát az orosz Metrovagonmas nyerte el, 69 milliárd forintért.